ධර්මය නොදන්නා නිසා රාජ්‍යයේ ආර්ථික උපදේශකයෙකු වශයෙන් කටයුතු කොට නිරයගාමී වූ අන්ධ බාල පෘථග්ජනයෙකු ලෙස ඔහු හැඳින්විය හැක. බුදුරජාණන් වහන්සේ තමන්ගේ ජීවිත කාලයෙහිදීම ජීවිත දෙකකදීම සම්මුඛ වීමට ලැබීම මොන තරම් භාග්‍යයක් වන්නේ ද? නමුත් එසේ සම්මුඛ වූ තථාගතයන් වහන්සේට මිනිසත්ව සිටිය දී දොස් කීමටත්, සුනඛව බිරීමටත්, නිරයගාමී වීමටත් මොන තරම් අවාසනාවක් වී දැයි සලකා බැලීම ද වටී. වර්තමානයේ ද මෙවැනි යම් යම් ලෞකික තත්ත්වයෙන් උසස් යැයි සම්මත උගතුන් තුනුරුවන් විෂයෙහි සාවද්‍ය අයුරින් ක්‍රියා කොට දෙලොවම විනාශ කර ගන්නේ නොවේද? මේ නිසා අනන්ත දුක් විඳි සසරෙහි පූර්ව පුණ්‍ය බල මහිමයේ ආනිසංස වශයෙන් දුර්ලභව ලබා ගත් මිනිසත් බවෙන්, පංචකාමයන් කෙරෙහි පමණක් අවධානය යොමු නොකොට ආර්ය්‍ මහෝත්තමයින් වහන්සේලා නෙක්ඛම්මයෙන් දැකිය යුතු ශ්‍රී සද්ධර්මය පුරුදු පුහුණු කර මේ ජීවිතය අතිශය සාර්ථක ජීවිතයක් බවට පත් කර ගැනීමට නිරන්තරයෙන් වීර්යවත් විය යුතුය. ඔබගේ මිනිසත් බවට මෙන්ම ඔබ සමග වාසය කරන සියල්ලන්ගේම ආත්මභාවයන් සාංසාරිකව සුඛිත මුදිත කිරීමට උත්සාහවත් විය යුතුය. එසේ ශ්‍රද්ධාවන්තවත් ප්‍රඥාවන්තවත් කටයුතු කිරීමෙන් දුර්ලභ මිනිසත් බව වඩාත් සාර්ථක කර ගනිමින් මෙලොවත් පරලොවත් සාංසාරික ජීවිතයත් ජය ගෙන බුද්ධාදී මහෝත්තමයින් වහන්සේලා අවබෝධ කොට දේශනා කළ නිර්වාණ සම්පත් ළඟා කර ගැනීමට මහත් ශක්තියක් ආශිර්වාදයක් ඔබට ලැබෙනු නොඅනුමානය.
නිරයගාමි වුයේ කුමක් නිසාද?
ධර්මය නොදන්නා නිසා